S-83/2018

Mál þetta, sem var tekið til dóms 16. nóvember 2018, höfðaði lögreglustjórinn á Suðurnesjum með ákæru 5. febrúar 2018 á hendur H-kk-þgf P-kk-þgf, kt. 000000-0000, [...];

,,Fyrir eftirtalin brot framin á árinu 2017:

1. Umferðarlagabrot, mánudaginn 3. júlí, með því að hafa, ekið bifreiðinni [...], óhæfur til að stjórna henni örugglega vegna áhrifa ávana- og fíkniefna (í blóði mældist kókaín 20 ng/ml og tetrahýdrókannabínól 2,0 ng/ml, í þvagsýni fannst amfetamín) um Beykidal í Njarðvík og [...] síðan lagt bifreiðinni í bifreiðastæði við húsið.

2. Umferðarlagabrot, föstudaginn 28. júlí, með því að hafa, ekið bifreiðinni [...], óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 310 ng/ml, kókaín 30 ng/ml og tetrahýdrókannabínól 3,0 ng/ml) austur Reykjanesbraut við Vogaafleggjara [...].

Telst háttsemi þessi varða við 1. mgr., sbr. 2. mgr. 45. gr. a, sbr. 5. gr. laga nr. 66/2006, sbr. 1. mgr. 100. gr. umferðarlaga nr. 50/1987.

3. Fíkniefnalagabrot, föstudaginn 28. júlí, með því að hafa, á sama tíma og í ákærulið 2, haft í vörslum sínum í sölu og dreifingarskyni, 0,07 g af kókaíni og 0,41 g af tóbaksblönduðu kannabisefni sem lögregla fann við leit í bifreiðinni [...] og 39,34 g af maríhúana sem lögregla fann í poka sem ákærði var með í vörslum sínum og hafði grafið niður.

Telst brot þetta varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

Þess er krafist að ákærð[i] verði dæmdur til refsingar og til greiðslu alls sakarkostnaðar og til að sæta sviptingu ökuréttar, sbr. 1. mgr. 101. gr. og 102. gr. umferðarlaga nr. 50/1987, sbr. lög nr. 44/1993, lög nr. 57/1997 og lög nr. 69/2007. Jafnframt er þess krafist að gerð verði upptæk ofangreind fíkniefni, 0,07 g af kókaíni og 0,41 g af tóbaksblönduðu kannabisefni (efnaskrárnúmer 356638) og 39,34 g af maríhúana (efnaskrárnúmer 35633) samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001. [...]“

Fyrirkall var gefið út 5. apríl og 28. maí 2018 en birting þess tókst ekki. Fyrirkall ásamt ákæru var löglega birt ákærða 11. júlí 2018. Við þingfestingu málsins 15. ágúst 2018 var mál nr. S-163/2018 sameinað máli þessu, sbr. heimild í 1. mgr. 169. gr. laga nr. 88/2008 um meðferð sakamála. Málið höfðaði lögreglustjórinn á Suðurnesjum með ákæru, útgefinni 19. mars 2018;

,,Fyrir eftirtalin brot í Reykjavík, árið 2017, nema annað sé tekið fram, með því að hafa:

I.

Umferðarlagabrot;

1. Miðvikudaginn 26. júlí, ekið bifreiðinni [...], óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 180 ng/ml, kókaín 150 ng/ml, MDMA 85 ng/ml og tetrahýdrókannabínól 2,3 ng/ml) austur Háleitisbraut, og síðan suður Safamýri uns aksturinn var stöðvaður.

2. Laugardaginn 26. ágúst, ekið bifreiðinni [...], óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 415 ng/ml, metýlfenidat 60 ng/ml og tetrahýdrókannabínól 0,9 ng/ml) norður Vesturberg, uns aksturinn var stöðvaður við [...].

3. Laugardaginn 16. desember, ekið bifreiðinni [...], óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 485 ng/ml og tetrahýdrókannabínól 3,5 ng/ml) frá Landsbankanum í Borgartúni og síðan inn á bifreiðastæði við [...].

4. Miðvikudaginn 3. janúar 2018, ekið bifreiðinni [...], óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 545 ng/ml, kókaín 120 ng/ml og tetrahýdrókannabínól 2,3 ng/ml) um Langholtsveg, uns aksturinn var stöðvaður á Holtavegi.

Telst háttsemi þessi varða við 1. mgr., sbr. 2. mgr. 45. gr. a, sbr. 5. gr. laga nr. 66/2006, sbr. 1. mgr. 100. gr. umferðarlaga nr. 50/1987.

II.

Fíkniefnalagabrot;

5. Miðvikudaginn 3. janúar 2018, [...], haft í vörslum sínum í sölu og dreifingarskyni 0,44 g af amfetamíni, 0,02 g af kókaíni, 16,62 g af maríhúana og 5 stk. MDMA töflur, sem lögregla fann við leit í bifreiðinni [...], og við leit á og kærða og lögregla lagði hald á.

Telst brot þetta varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001 og 2. gr., sbr. 1. mgr. 14. gr. reglugerð um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttar, sbr. 1. mgr. 101. gr. og 102. gr. umferðarlaga nr. 50/1987, sbr. lög nr. 44/1993, lög nr. 57/1997 og lög nr. 69/2007. Jafnframt er krafist upptöku á framangreindum fíkniefnum, 0,44 g af amfetamíni, 0,02 g af kókaíni, 16,62 g af marihúana og 5 stk. MDMA töflum, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Krafist er upptöku á kr. 9.000 en peningarnir eru ætlaður ágóði af fíkniefnasölu, sem lagt var hald á í máli nr. 007-2018-551, samkvæmt 69. gr. almennra hegningarlaga nr. 19/1940 og 7. mgr. 5. gr. laga nr. 65/1974. Þá er krafist upptöku á 30 töflum af Xanax lyfjum, sbr. munaskrá 126804, mál 007-2017-77538, með vísan til 3. mgr. 49. gr. lyfjalaga nr. 93/1994.”

Við þingfestingu málsins 15. ágúst 2018 upplýsti sækjandi um að fyrirhugað væri að gefa út fleiri ákærur á hendur ákærða vegna ólokinna mála. Óskaði verjandi þá eftir því að málin yrðu sameinuð máli þessu og rekin sem eitt mál. Við fyrirtöku málsins 24. október 2018 var mál nr. 533/2018 sameinað máli þessu, sbr. heimild í 1. mgr. 169. gr. laga nr. 88/2008 um meðferð sakamála. Málið höfðaði lögreglustjórinn á höfuðborgarsvæðinu með ákæru, útgefinni 23. október 2018;

,,Fyrir eftirtalin umferðarlagabrot framin í Reykjavík á árinu 2018 nema annað sé tekið fram, með því að hafa:

1. Aðfaranótt miðvikudagsins 1. ágúst, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist 21 ng/ml af alprazólam, 385 ng/ml af amfetamíni, 25 ng/ml af MDMA og 115 ng/ml af metýlfenídat) norður Reykjaveg, uns lögregla stöðvaði aksturinn við Engjaveg.

2. Aðfaranótt miðvikudagsins 8. ágúst, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist 27 ng/ml af alprazólam og 2,3 ug/ml af gabapentín, 1300 ng/ml af amfetamíni og 140 ng/ml af metýlfenídat) um Hamraborg í Kópavogi, uns lögregla stöðvaði aksturinn við [...].

3. Aðfaranótt þriðjudagsins 21. ágúst, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist 2700 ng/ml af amfetamíni, 75 ng/ml af MDMA, 50 ng/ml af metamfetamíni, 5,6 ng/ml af tetrahýdrókannabínól, 32 ng/ml af fenazepam og 13 ug/ml af gabapentín) um Skeifuna, uns lögregla stöðvaði aksturinn.

4. Aðfaranótt laugardagsins 25. ágúst, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist 2100 ng/ml af amfetamíni, 85 ng/ml af metamfetamíni, 85 ng/ml af metýlfenídat, 16 ng/ml af fenazepam, 11 ng/ml af klónazepam og 80 ng/ml af oxýkódon, að auki mældist MDMA og tetrahýdrókannabínólsýra í þvagi) austur Suðurlandsbraut, uns lögregla stöðvaði aksturinn við [...].

Teljast brot þessi varða við 1. sbr. 2. mgr. 44. gr., 1. og 2. mgr. 45. gr. a. og 1. mgr. 48. gr., allt sbr. 1. mgr. 100. gr., umferðarlaga nr. 50/1987.

5. Laugardaginn 25. ágúst, ekið bifreiðinni [...] sviptur ökurétti um bifreiðastæði [...].

Telst brot þetta varða við 1. mgr. 48. gr., sbr. 1. mgr. 100. gr., umferðarlaga nr. 50/1987.

6. Laugardaginn 22. september, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist 1500 ng/ml af amfetamíni) suður Suðurgötu, uns lögregla stöðvaði aksturinn.

Telst brot þetta varða við 1. og 2. mgr. 45. gr. a. og 1. mgr. 48. gr., allt sbr. 1. mgr. 100. gr., umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.“

Við fyrirtöku málsins 16. nóvember 2018 var mál nr. 560/2018 sameinað máli þessu, sbr. heimild í 1. mgr. 169. gr. laga nr. 88/2008 um meðferð sakamála. Málið höfðaði lögreglustjórinn á Suðurnesjum með ákæru 8. nóvember 2018;

,,fyrir umferðarlagabrot í Reykjavík, með því að hafa fimmtudaginn 11. október 2018, ekið bifreiðinni [...], sviptur ökurétti og óhæfur til að aka henni örugglega vegna áhrifa ávana- og fíkniefna (í blóði mældist amfetamín 95 ng/ml, metýlfenidat 15 ng/ml [...], í þvagsýni fannst kókaín og tetrahýdrókannabínólsýra) suður Álftamýri, uns aksturinn var stöðvaður við við [...].

Telst þetta varða við 1. mgr., sbr. 2. mgr. 45. gr. a. og 1. mgr. 48. gr. , sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

Þess er krafist að ákærð[i] verði dæmd[ur] til refsingar og til greiðslu alls sakarkostnaðar og til að sæta sviptingu ökuréttar, sbr. 1. mgr. 101. gr. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006.“

Af hálfu ákærða er krafist vægustu refsingar sem lög leyfa. Þá gerir verjandi ákærða kröfu um hæfilega þóknun sér til handa.

Ákærði hefur fyrir dómi skýlaust játað að hafa framið þau brot sem honum eru gefin að sök og var farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig í stuttu máli um lagaatriði máls og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þau brot sem honum eru gefin að sök og eru þau réttilega heimfærð til refsiákvæða í ákærum. Ákærði hefur því unnið sér til refsingar.

Ákærði er fæddur [...] og á samkvæmt framlögðu sakavottorði að baki sakaferil sem nær aftur til ársins 2015. Ákærði gekkst undir sektargerð lögreglustjóra 24. febrúar 2015 þess efnis að ákærði samþykkti greiðslu sektar að fjárhæð 140.000 krónur fyrir akstur undir áhrifum ávana- og fíkniefna, sbr. 1. sbr. 2. mgr. 45. gr. a. umferðarlaga nr. 50/1987. Með sömu sektargerð var ákærði sviptur ökurétti í tólf mánuði. Með sektargerð lögreglustjóra 4. desember 2015 samþykkti ákærði greiðslu sektar að fjárhæð 60.000 krónur fyrir að aka bifreið sviptur ökurétti samkvæmt 1. mgr. 48. gr. umferðarlaga. Með sektargerð lögreglustjóra 10. maí 2016 samþykkti ákærði greiðslu 100.000 króna sektar fyrir brot gegn 2. sbr. 5. gr. og 6. gr. laga um ávana- og fíkniefni nr. 65/1974. Með dómi Héraðsdóms Reykjaness 22. desember 2016 var ákærði dæmdur í tveggja mánaða fangelsi, skilorðsbundið til tveggja ára, fyrir brot gegn 2. sbr. 5. og 6. gr. laga um ávana- og fíkniefni nr. 65/1974. Með dómi Héraðsdóms Reykjaness 29. mars 2017 var ákærði dæmdur í þriggja mánaða fangelsi, skilorðsbundið til tveggja ára, fyrir brot gegn 1. sbr. 2. mgr. 45. gr. a. umferðarlaga og 2. sbr. 5. og 6. gr. laga um ávana- og fíkniefni nr. 65/1974 (varsla) og 1. mgr. 7. gr. og 1. mgr. 20. gr. sbr. 1. mgr. 49. gr. lyfjalaga nr. 93/1994 og b-lið 2. mgr. 30. gr. sbr. 1. mgr. 36. gr. vopnalaga nr. 16/1998. Með sama dómi var ákærði dæmdur til greiðslu sektar að fjárhæð 300.000 krónur og sviptur ökurétti í þrjú ár frá 27. október 2017 að telja. Með dómnum var áðurnefndur skilorðsdómur frá 22. desember 2016 dæmdur upp og ákærða gerð refsing í einu lagi samkvæmt 60. gr. almennra hegningarlaga nr. 19/1940. Ákærði framdi brot í 1, 2 og 3 lið fyrri ákærunnar í málinu fyrir uppsögu áðurnefnds dóms frá 22. desember 2016 og var honum því gerður hegningarauki við þann dóm samkvæmt 78. gr. almennra hegningarlaga. Önnur brot, meðal annars umferðarlagabrot samkvæmt 1. sbr. 2. mgr. 45. gr. a. umferðarlaga, framdi ákærði hins vegar eða eftir uppkvaðningu dómsins frá 22. desember 2016. Ákærði hefur rofið skilorð áðurnefnds dóms frá 29. mars 2017. Samkvæmt 60. gr. almennra hegningarlaga nr. 19/1940 er skilorðsdómurinn frá 29. mars 2017 nú tekinn upp og ákærða dæmd refsing í einu lagi samkvæmt 60. gr. sbr. 77. gr. almennra hegningarlaga nr. 19/1940.

Samkvæmt því, og að framangreindum sakaferli og brotum ákærða virtum, sbr. 77. gr. almennra hegningarlaga nr. 19/1940, og með hliðsjón af skýlausri játningu ákærða, þykir refsing hans hæfilega ákveðin fangelsi í 12 mánuði.

Með vísan til framangreinds ber, í samræmi við kröfugerð ákæruvalds og með vísan til 101. gr. og 102. gr. umferðarlaga nr. 50/1987, að svipta ákærða ökurétti ævilangt frá birtingu dóms þessa að telja.

Ákærði hefur ekki andmælt upptökukröfum ákæruvalds. Samkvæmt því og með vísan til kröfugerðar ákæruvaldsins, gagna málsins og tilgreindra lagaákvæða í ákæru verða gerð upptæk samtals 0,09 g af kókaíni, 0,41 g af tóbaksblönduðu kannabisefni, 0,44 g af amfetamíni, 5 MDMA töflum, 55,96 g af maríhúana og 30 töflur af Xanax. Þá sæti ákærði jafnframt upptöku á áætluðum ávinning af fíkniefnasölu, 9.000 krónum.

Samkvæmt 1. mgr. 235. gr. laga nr. 88/2008 um meðferð sakamála verður ákærða gert að greiða allan sakarkostnað málsins sem, samkvæmt yfirlitum sækjanda um slíkan kostnað og með stoð í öðrum gögnum málsins, nemur samtals 2.468.390 krónum. Þá greiði ákærði þóknun skipaðs verjanda síns, L-kk-ef R-kk-ef lögmanns, sem, með hliðsjón af umfangi málsins, þykir hæfilega ákveðin 274.040 krónur að meðtöldum virðisaukaskatti.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, H-kk-nf P-kk-nf, sæti fangelsi í 12 mánuði.

Ákærði er sviptur ökurétti ævilangt frá birtingu dóms þessa að telja.

Ákærði sæti upptöku á 0,09 g af kókaíni, 0,41 g af tóbaksblönduðu kannabisefni, 0,44 g af amfetamíni, 5 MDMA töflum, 55,96 g af maríhúana, 30 töflum af Xanax og 9.000 krónum.

Ákærði greiði 2.742.430 krónur í sakarkostnað, þar með talda þóknun skipaðs verjanda síns, L-kk-ef R-kk-ef lögmanns, 274.040 krónur.

M-kvk-nf H-kvk-nf H-kvk-nf